C 260/6
ET
Euroopa Liidu Teataja
24.7.2023
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.11144 – COLT TECHNOLOGY SERVICES GROUP / LUMEN EMEA BUSINESS) Võimalik lihtsustatud korras menetlemine (EMPs kohaldatav tekst)
(2023/C 260/05)
1.
17. juulil 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava ja artikli 4 lõike 5 kohaselt tehtud ettepanekule järgnenud teatise kavandatava koondumise kohta.
Teatis puudutab järgmisi ettevõtjaid: — Colt Technology Services Group Limited (Ühendkuningriik), mille üle on valitsev mõju ettevõtjal Colt Group Holdings Limited („Colt“, Ühendkuningriik), mille üle on valitsev mõju ettevõtjal Star Horizon Management LLC (Ameerika Ühendriigid), ning — Camelot Landing, LLC (Ameerika Ühendriigid), CenturyLink Europe B.V (Madalmaad), Lumen Technologies Austria GmbH (Austria), Lumen Technologies Belgium SA (Belgia), Lumen Technologies Denmark ApS (Taani), Lumen Technologies EMEA Holdings Limited (Ühendkuningriik) ja nende tütarettevõtjad ning Lumeni teatavad USAs asuvad ja Atlandi-ülesed veealused varad, koos „sihtettevõtja“ või „sihtüksused“, mis kõik kuuluvad Lumeni kontserni, mille üle on valitsev mõju ettevõtjal Lumen Technologies, Inc. (Ameerika Ühendriigid).
Colt omandab sihtettevõtja üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Colt on rahvusvaheline telekommunikatsiooniettevõtja, kes pakub võrgumahukatele sektoritele võrguteenuseid ja kõneteenuseid, mis toetavad üleminekut traditsiooniliselt kõneteenustelt järgmise põlvkonna kõneteenustele Euroopas, USAs, Indias ja Aasias. — Sihtüksused pakuvad telekommunikatsioonitaristut (kiudoptilised infrastruktuurid ja ühispaiknemisteenused) ning ettevõtlusteenuseid kogu Euroopas, Lähis-Idas ja Aafrikas.
Sihtettevõtja hõlmab sisuliselt kõiki Lumeni ärisid ja varasid EMEAs.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
(1) ELT L 24, 29.1.2004, lk 1 („ühinemismäärus“).